Norges Bondelag

**Norges Bondelag** er den største interesseorganisasjonen for bønder i Norge. Norges Bondelag arbeider for å bedre vilkårene for landbruket og synliggjøre landbrukets betydning for samfunnet. Norges Bondelags hovedmål for norsk landbruk er å øke den bærekraftige matproduksjonen og sjølforsyninga basert på norske ressurser, og å øke verdiskapinga gjennom bruk av ressursgrunnlaget på den enkelte gården. Målet med dette er å gi næringsutvikling, arbeidsplasser og grobunn for levende lokalsamfunn i hele landet.

Bondelaget selv mottar ikke statsstøtte, og er økonomisk og politisk uavhengig.

Laget ble startet i 1896 med tittelen Norsk Landmandsforbund. Dengang skulle det arbeide til beste for landbruksnæringen og prøve å påvirke politiske avgjørelser, med andre ord noenlunde det samme formålet som i dag. I 1922 skiftet bevegelsen navn til Norges Bondelag, bare to år etter at landsmøtet hadde vedtatt å opprette Bondepartiet (nå: Senterpartiet), som skulle arbeide aktivt og direkte for bøndenes interesser på Stortinget. 

Norges Bondelag har 63&nbsp;000 medlemmer, fordelt på 515 lokallag og 16 fylkeslag.

## Formålsparagraf (1951)
«Norges Bondelag har til formål å samle alle som er eller kjenner seg knyttet til bondeyrket til fremme av felles saker, trygge jordbruksnæringen og ivareta bygdenes økonomiske, sosiale og kulturelle interesser. Norges Bondelag bygger på nasjonal og kristelig grunn. orges Bondelag og dets underavdelinger skal ikke drive politisk virksomhet og skal ikke yte økonomisk støtte til eller ta mot økonomisk støtte fra politiske partier. Norges Bondelag  vil arbeide for at bondeyrket kan oppnå jamstelling så vel i arbeidsinntekt som når det gjelder gjennomføring av sosiale og kulturelle framsteg. Det heter videre at Norges Bondelag vil gjøre alt for å løse sine oppgaver ved forhandlinger og ikke ved konflikter. "Men dersom jordbruksnæringens vitale interesser trues ved misbruk av makt og tilsidesetting av jordbrukets rimelige krav, da kan Norges Bondelag sette i verk motåtgjerder."»

## Styre
Styret etter årsmøtet i 2024 består av styreleder Bjørn Gimming, første nestleder Bodhild Fjelltveit og andre nestleder Egil Chr. Hoen. Styremedlemmer  er Arthur Salte, Trond Bjørkås, Åse Sundvor og 1. vara Even S. Aarnes, Solveig Bratteng Rønning (Tine ) Thor Johannes Rogneby (Norske Felleskjøp), Merethe Sund (Nortura), Anne Irene Myhr (Norges Bygdekvinnelag) og Sigrid Heringstad (Norges Bygdeungdomslag).

## Ledere

;Formenn
*Johan Theodor Landmark (1896–1901)
*Johan E. Mellbye (1901–1905)
*Gunnar Knudsen (1905–1906)
*Kleist Gedde (1906–1909)
*Johan E. Mellbye (1909–1941)
*Arne Rostad (1945–1951)
*Ole Rømer Sandberg (1951–1955)
*Hallvard Eika (1955–1966)
*Johan A. Vikan (1966–1969)
*Jan E. Mellbye (1969–1974)
*Hans Haga (1974–1980)
*Nils Valla (1980–1987)
*Kåre Syrstad (1987–1991)
*Bjørn Stensli Iversen (1991–1997)
*Kirsten Indgjerd Værdal (1997–2002)
*Bjarne Undheim (2002–2008)
*Pål Haugstad (2008–2009)
*Nils T. Bjørke (2009–2014)
*Lars Petter Bartnes (2014–2021)
*Bjørn Gimming (2021–DD)

;Nestformenn
*Asmund Enger (1921–)
*Nils Trædal (1934–)
*Karl Hjelmtveit (1946–1948)
*Ola Høyland (1948-1951)
*Einar Lveland (1951-1955)
*Nils J. Helgheim (1955-)

## Æresmedlemmer
*Johan E. Mellbye 1931

## Se også
*Norsk Bonde- og Småbrukarlag
*Norsk Landmandsforbund
*Bondepartiet
*Centrum

## Referanser


## Eksterne lenker
* 
*